मां ने लगाई थी डांट, बोलीं- उस किरदार से बाहर निकलना मुश्किल था
Priyanka Chopra struggled with Sonia's character in Aitraaz प्रियंका चोपड़ा ने हाल ही में अपनी 19 साल पुरानी फिल्म ऐतराज के बारे में बात की। उन्होंने बताया कि वो सोनिया के किरदार में इस कदर गुम हो गई थीं
प्रियंका चोपड़ा ने हाल ही में अपनी 19 साल पुरानी फिल्म ऐतराज के बारे में बात की। उन्होंने बताया कि वो सोनिया के किरदार में इस कदर गुम हो गई थीं, कि घर पर भी उसी की तरह बर्ताव करने लगी थीं। उनके इस बिहेवियर को उनकी मां ने नोटिस किया था और उन्हें डांट लगाई थी।
एक्ट्रेस ने शेयर किया ऐतराज का एक्पीरियंस
फिल्म कंपैनियन को दिए इंटरव्यू में प्रियंका से सवाल किया गया कि उनके लिए किस किरदार में ढलना या उससे बाहर निकलना सबसे ज्यादा मुश्किल था? प्रियंका ने इस पर कहा- ‘यह मेरे साथ केवल एक बार हुआ था, जब मेरी मां ने कहा था कि अगर तुम मेरे घर में आ रही हो, तो इस कैरेक्टर को बाहर छोड़कर आओ।’
फिल्म का नाम पूछने पर प्रियंका ने कहा- ‘ऐतराज, मैने सोनिया की तरह किसी से बुरा बर्ताव नहीं किया, लेकिन वो कैरेक्टर धीरे-धीरे मेरे अंदर हावी होता जा रहा था। मैं जान-बूझकर वैसे ही बात करती, मैं अपनी कॉफी ठीक सोनिया की तरह ही उठाती। मेरा किसी की तरफ देखने का तरीका भी वैसा ही हो गया था।
मां ने चोरी-छिपे वीडियो रिकॉर्ड किया
प्रियंका ने आगे बताया कि उनकी मां मधु चोपड़ा ने उनका एक वीडियो शूट किया और दिखाया कि वो कैसे बिहेव करने लगी हैं। उन्होंने कहा- मेरी मां का कहना था, हैलो, यहां पर कोई कैमरा नहीं है। मेरे साथ ऐसा सिर्फ एक ही बार हुआ था, मगर यह बहुत मजेदार था। मुझे ऐसा लगता था कि मैं क्या ही कर रही हूं? लेकिन मैं बहुत छोटी थी और मैं वाकई इसका पता लगाना चाहती थी कि मैं ऐसा बिहेव क्यों कर रही हूं।
मैं उस समय करीना और अक्षय के साथ काम कर रही थी, वो बड़े स्टार्स थे। यह मेरे लिए एक बड़ा मौका था। शायद इसलिए ऐसा हुआ होगा। मेरी मां ने मुझे जल्द ही हकीकत दिखाकर जमीन पर उतार दिया। उन्होंने चुपके से मेरा वीडियो बनकर मुझे दिखाया, तब मैं बहुत शर्मिंदा हुई थी।
जल्द सिटाडेल में नजर आएंगी प्रियंका 
वर्कफ्रंट की बात करें तो प्रियंका जल्द ही सिटाडेल में नजर आएंगी। 28 अप्रैल को शो प्राइम वीडियो पर स्ट्रीम किया जाएगा। इसके अलावा एक्ट्रेस जल्द ही फिल्म जी ले जरा की शूटिंग करने वाली हैं।